Միջազգային և անվտանգության հարցերի հայկական ինստիտուտի ղեկավար Ստյոպա Սաֆարյանի խոսքով, Ռուսաստանի արտգործնախարարի այդ հայատարությունը միջամտություն է Հայաստան ներքին գործերին և ճնշման փորձ՝ Հայաստանի նոր իշխանությունների նկատմամբ: «Այդ հայտարարության բովանդակությունն այն չէ, ինչ որպես կանոն մենք լսում ենք Հայաստանի գործընկերներից՝ Հայաստանի ներքին խնդիրների շուրջ: Ցավոք՝ Ռուսաստանը, ի դեմս արտգործնախարարի, կոպիտ սխալ է թույլ տալիս ոչ միայն բացահայտորեն մեղադրելով և ակնարկելով Հայաստանում քաղաքական հետապնդումները, այլ նաև ցուցանելով, թե ինչպես պետք է վարվի Հայաստանի իշխանոթյունը»,- ասաց Սաֆարյանը: